9. การจัดการ

โครงสร้างการบริหารงาน

เครือ แอล.พี.เอ็น. ดีเวลลอปเมนท์ กรุ๊ป

+-----------------------------------------------------------------------+
| บมจ.แอล.พี.เอ็น. ดีเวลลอปเมนท์                                            |
+-----------------------------------------------------------------------+
|   พัฒนาอสังหาริมทรัพย์                                                     |
|                                                                       |
| -   อาคารชุดสำนักงาน                                                    |
|                                                                       |
| -   อาคารชุดพักอาศัย                                                     |
|                                                                       |
| -   บ้านจัดสรร และ อื่น ๆ                                                 |
+-----------------------------------------------------------------------+
| ทุนที่ออกและเรียกชำระแล้ว 460.0 ล้านบาท                                     |
+-----------------------------------------------------------------------+

  99.99% 99.88% 25%

+------------------+---+-------------------------+---+---------------------+
| บจก.พรสันติ        |   | บจก.ลุมพินี พรอพเพอร์ตี้      |   | บจก. แกรนด์ยูนิตี้       |
|                  |   | มาเนจเมนท์               |   | ดิเวลล็อปเมนท์         |
+------------------+---+-------------------------+---+---------------------+
| พ                |   | บริหารอ                  |   | พัฒนาอาคารชุดพักอาศัย   |
| ัฒนาอาคารชุดพักอาศัย |   | าคารชุด/งานขาย/งานก่อสร้าง |   |                     |
|                  |   |                         |   | - โครงการ ลุมพินี เพลส |
|   - โครงการ      |   |   - บริหารอาคารชุดนิติบุคคล  |   |                     |
|   พี.เอส.ที.ซิตี้โฮม  |   |                         |   | วอเตอร์คลิฟ           |
|                  |   |   - บริหารงานขาย-เช่า     |   |                     |
|   - โครงการ      |   |                         |   |                     |
|   พี.เอส.ที.       |   |   - บริหารงานก่อสร้าง      |   |                     |
|                  |   |                         |   |                     |
|   คอนโดวิลล์ 1 และ |   |                         |   |                     |
|   2              |   |                         |   |                     |
+------------------+---+-------------------------+---+---------------------+
| ทุนที่อ             |   | ทุนที่ออกและเรียกชำระแล้ว    |   | ท                   |
| อกและเรียกชำระแล้ว |   |                         |   | ุนที่ออกและเรียกชำระแล้ว |
| 200.0 ล้านบาท     |   | 1.0 ล้านบาท              |   |                     |
|                  |   |                         |   | 50.0 ล้านบาท         |
+------------------+---+-------------------------+---+---------------------+

 

 ผังโครงสร้างองค์กร

  ----------------------------------- -----------------------------------
  คณะกรรมการบริษัท                      

                                      

  คณะกรรมการบริหาร                     

                                      
  ----------------------------------- -----------------------------------

  - เลขานุการ - บัญชี

  - ธุรการ - การเงิน

  - จัดซื้อ - สารสนเทศ

  - นิติกรรม - งบประมาณ

  - ประชาสัมพันธ์

  - บุคคล

โครงสร้างการจัดการ

โครงสร้างการจัดการของบริษัท ประกอบด้วย คณะกรรมการบริษัท คณะกรรมการบริหาร
คณะกรรมการตรวจสอบ โดยมีรายละเอียดดังนี้

คณะกรรมการบริษัท

คณะกรรมการบริษัทมีจำนวน 13 คนได้แก่

1. ศาสตราจารย์โมรา บุณยผล ประธานกรรมการ (กรรมการอิสระ)

2. ศาสตราจารย์ศิริ เกวลินสฤษดิ์ กรรมการ (กรรมการอิสระ)

3. นายวุฒิพล สุริยาภิวัฒน์ กรรมการ (กรรมการอิสระ)

4. นายเทพ รุ่งธนาภิรมย์ กรรมการ (กรรมการอิสระ)

5. นายธีรชัย ปัญจทรัพย์ กรรมการ

6. นายสมเกียรติ์ ตั้งถาวร กรรมการ

7. นายจงจิตต์ ฐปนางกูร กรรมการ

8. นายคัมภีร์ จองธุระกิจ กรรมการ

9. Mr.Anthony K.C. Cheng กรรมการ

10. นายทวีชัย จิตตสรณชัย กรรมการ

11. นาทิฆัมพร เปล่งศรีสุข กรรมการ

12. นางยุพา เตชะไกรศรี กรรมการ

13. นายพิเชษฐ ศุภกิจจานุสันติ์ กรรมการ

โดยมีนางสาวสมศรี เตชะไกรศรี เป็น เลขานุการคณะกรรมการบริษัท

อำนาจหน้าที่ของคณะกรรมการบริษัท

คณะกรรมการบริษัทมีอำนาจหน้าที่ในการจัดการบริษัท ให้เป็นไปตามวัตถุประสงค์
ข้อบังคับและมติที่ประชุมผู้ถือหุ้น โดยเป็นผู้กำหนดนโยบายสำคัญในการดำเนินธุรกิจของบริษัท
และกำกับดูแลการดำเนินกิจการของบริษัทผ่านทางคณะกรรมการบริหารที่แต่งตั้งขึ้น
ตลอดจนกลั่นกรองเรื่องที่จะเข้าสู่การพิจารณาของที่ประชุมผู้ถือหุ้น

การแต่งตั้งคณะกรรมการบริษัท

ในการประชุมสามัญประจำปีผู้ถือหุ้นทุกครั้ง
กรรมการจะต้องพ้นออกจากตำแหน่งจำนวนหนึ่งในสามเป็นอัตรา
และที่ประชุมผู้ถือหุ้นจะเลือกตั้งคณะกรรมการเข้ามาทดแทนเท่าจำนวนที่พ้นจากตำแหน่ง
โดยกรรรมการที่พ้นจากตำแหน่งซึ่งสามารถได้รับการแต่งตั้งให้เข้ามาดำรงตำแหน่งกรรมการของบริษัทใหม่ได้อีก

ในการลงคะแนนเสียงเลือกตั้งกรรมการ ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
และผู้ถือหุ้นแต่ละคน
จะต้องใช้คะแนนเสียงของตนที่มีทั้งหมดเลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
บุคคลซึ่งได้รับคะแนนเสียงสูงสุดตามลำดับลดหลั่นลงมาจะเป็นผู้ได้รับการเลือกตั้งเป็นกรรมการเท่าจำนวนกรรมการที่พึงจะมี
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันและเกินจำนวนกรรมการที่จะพึงเลือกตั้งในครั้งนั้น
ให้ผู้เป็นประธานที่ประชุมเป็นผู้ออกเสียงชี้ขาด

จำนวนกรรมการสูงสุด

คณะกรรมการของบริษัท ประกอบไปด้วยกรรมการไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร

คณะกรรมการบริหาร

คณะกรรมการบริหาร มีจำนวนทั้งสิ้น 5 คน ดังนี้

1. นายทวีชัย จิตตสรณชัย ประธานกรรมการบริหาร

2. นายทิฆัมพร เปล่งศรีสุข กรรมการผู้จัดการ

3. นางยุพา เตชะไกรศรี รองกรรมการผู้จัดการ

4. นายพิเชษฐ ศุภกิจจานุสันติ์ กรรมการบริหาร

5. นายคัมภีร์ จองธุระกิจ กรรมการบริหาร

อำนาจหน้าที่ของคณะกรรมการบริหาร

คณะกรรมการบริหารมีอำนาจหน้าที่ในการกำกับ ดูแลการจัดการและการดำเนินธุรกิจของบริษัทฯ
รับผิดชอบในการปฏิบัติงานประจำของบริษัท
ใช้อำนาจในส่วนที่ได้รับมอบหมายจากคณะกรรมการบริษัท
เพื่อดำเนินธุรกิจและพัฒนาโครงการและงานที่เกี่ยวข้อง
บริหารงบประมาณตามที่ได้รับอนุมัติหลักเกณฑ์จากคณะกรรมการบริษัท ลงนามนิติกรรมต่าง
ๆที่มีผลผูกพันบริษัท
ปฏิบัติตามระเบียบข้อบังคับบริษัทและนโยบายที่กำหนดโดยคณะกรรมการบริษัทและผู้ถือหุ้น
ตลอดจนกลั่นกรองเรื่องที่ฝ่ายจัดการเสนอให้พิจารณาในส่วนที่นอกเหนือจากอำนาจของคณะกรรมการบริหารเพื่อนำเสนอต่อคณะกรรมการบริษัทอีกชั้นหนึ่ง

คณะกรรมการตรวจสอบ

คณะกรรมการตรวจสอบ ประกอบด้วยผู้ทรงคุณวุฒิ 3 ท่าน ดังนี้

1. ศาสตราจารย์ศิริ เกวลินสฤษดิ์ ประธานคณะกรรมการตรวจสอบ

2. นายวุฒิพล สุริยาภิวัฒน์ กรรมการตรวจสอบ

3. นายเทพ รุ่งธนาภิรมย์ กรรมการตรวจสอบ

นางนวนุช จินตพิทักษ์ เลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิภาพ

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท รวมถึงพิจารณาเสนอค่าตอบแทน

5.  พิจารณาการเปิดเผยข้อมูลของบริษัท
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท

รายงานคณะกรรมการตรวจสอบ

ในรอบปี 2544 คณะกรรมการตรวจสอบมีการจัดประชุมตามวาระจำนวน 6 ครั้ง
คณะกรรมการตรวจสอบได้ปฎิบัติงานตามหน้าที่และความรับผิดชอบได้แก่
การพิจารณาให้บริษัทฯมีรายงานทางการเงินที่ถูกต้องน่าเชื่อถือมีระบบการควบคุมภายในและการตรวจสอบภายในที่มีประสิทธิภาพอีก
ทั้งมีการปฎิบัติตามข้อกำหนดกฎหมายและระเบียบที่เกี่ยวข้องโดยคณะกรรมการตรวจสอบได้สอบทานรายงานของผู้สอบบัญชีรับอนุญาตประสานงานกับฝ่ายจัดการเกี่ยวกับประเด็นที่ผู้สอบบัญชีเห็นว่ามีสาระสำคัญและสอบทานรายงานของฝ่ายตรวจสอบภายใน
นอกจากนี้ คณะกรรมการตรวจสอบได้ให้ข้อคิดเห็น เพื่อนำไปสู่การปฎิบัติที่เป็นรูปธรรม
อันจะทำให้บริษัทฯมีการกำกับดูแลกิจการที่ดียิ่งขึ้น

ในปี 2544 คณะกรรมการตรวจสอบได้พิจารณาการบริหารทางการเงิน
และการบริหารความเสี่ยงเป็นพิเศษ เพื่อให้บริษัทฯสามารถรักษาสภาพคล่องได้ตลอดปี

คณะกรรมการตรวจสอบได้เสนอต่อคณะกรรมการบริษัทแต่งตั้งนายพิพัฒน์ ปุสยานนท์ หรือ นางพาณีพร
อังอติชาติ แห่งบริษัท สำนักงานพิพัฒน์และเพื่อน จำกัด เป็นผู้สอบบัญชีในปี 2545
และจะนำเสนอที่ประชุมผู้ถือหุ้นอนุมัติต่อไป

  สำหรับปี 2545 คณะกรรมการตรวจสอบยังคงจะมุ่งเน้นการบริหารทางการเงิน
  และการบริหารความเสี่ยง

เพื่อให้บริษัทฯมีงบการเงิน และสภาพคล่องที่มั่นคงรองรับการขยายธุรกิจใหม่ต่อไป

วันที่ 11 มกราคม 2545

ในนามคณะกรรมการตรวจสอบ

( ศาสตราจารย์ ศิริ เกวลินสฤษดิ์ )

ประธานคณะกรรมการตรวจสอบ

  การกำกับดูแลกิจการ

คณะกรรมการบริษัท ได้สนับสนุนหลักการกำกับดูแลกิจการ โดยมอบหมายให้คณะกรรมการตรวจสอบ
ประสานงานกับผู้สอบบัญชีรับอนุญาตเพื่อตรวจสอบระบบการรายงานทางการเงินให้เป็นไปอย่างถูกต้องครบถ้วน
ตรวจสอบระบบการรายงานของฝ่ายตรวจสอบภายในให้เอื้ออำนวยต่อการดำเนินงานภายในบริษัทฯ
ให้เป็นไปอย่างมีประสิทธิภาพ

ฝ่ายตรวจสอบภายในของบริษัทฯ ทำหน้าที่สอบทาน
และประเมินผลวิธีการดำเนินงานของระบบงานที่เกี่ยวข้อง
และให้คำแนะนำเพื่อแก้ไขการทำงานให้ถูกต้องตรงตามนโยบาย ทั้งนี้ บริษัทฯ
ได้ปรับปรุงนโยบายเชิงธุรกิจ ให้มีความยืดหยุ่น เหมาะสมกับภาวะตลาด และกฎระเบียบต่างๆ
ที่เกี่ยวข้องอยู่เสมอ

คณะกรรมการตรวจสอบมีความเห็นว่า ในปี 2544 ระบบการควบคุมภายในของบริษัทฯ
ได้มีการปรับปรุงดีขึ้นมาก โดยการประชุมร่วมกันระหว่างคณะกรรมการตรวจสอบ และคณะผู้บริหาร

การสรรหากรรมการ

- การสรรหากรรมการบริษัท ให้กรรมการทั้งหมดมีอำนาจหน้าที่พิจารณา คัดเลือก
และกลั่นกรองบุคลที่มีคุณสมบัติเหมาะสม เสนอต่อที่ประชุมกรรมการ เพื่อเปรียบเทียบคุณสมบัติ
และคัดเลือกผู้ที่เหมาะสม
และให้คณะกรรมการนำชื่อเสนอต่อที่ประชุมสามัญผู้ถือหุ้นเลือกตั้งให้ดำรงตำแหน่ง
โดยในการแต่งตั้งกรรมการแต่ละราย
ต้องได้รับคะแนนเสียงเห็นชอบเกินกึ่งหนึ่งของจำนวนเสียงทั้งหมดของผู้ถือหุ้นที่มาประชุมและออกเสียง

- การสรรหาผู้บริหารขึ้นเป็นกรรมการบริหาร ในการสรรหาผู้บริหาร
จะคัดเลือกและแต่งตั้งจากคณะกรรมการบริษัท โดยพิจารณาจากคุณวุฒิ คุณสมบัติ
และประสบการณ์ที่เหมาะสม

- การสรรหาผู้บริหารในระดับต่ำกว่าผู้ช่วยกรรมการผู้จัดการ ผู้บริหารสายงานนั้นๆ
จะพิจารณาคัดเลือกและอนุมัติโดยกรรมการผู้จัดการ และผ่านความเห็นชอบจากคณะกรรมการบริหาร

ค่าตอบแทนผู้บริหาร

1. ค่าตอบแทนที่เป็นตัวเงิน

(ก) กรรมการบริษัท จะได้รับเบี้ยประชุมและบำเหน็จกรรมการ สำหรับปี 2544
ไม่มีบำเหน็จกรรมการเนื่องจากบริษัทยังประสบภาวะขาดทุน

  กรรมการบริษัทรวม 13 คน มีเบี้ยประชุมในตำแหน่งกรรมการ 9 คน รวมเป็นเงิน 1,895,000
  บาท (คณกรรมการ

บริษัทที่ดำรงตำแหน่งกรรมการบริหารด้วยจะไม่ได้รับเบี้ยประชุมหรือบำเหน็จกรรมการ)

(ข) ค่าตอบแทนของคณะกรรมการบริหารและผู้บริหาร

คณะกรรมการบริหารและผู้บริหารของบริษัท รวม 9 คน มีค่าตอบแทนรวม 9,987,250.00 บาท

ค่าตอบแทนอื่น

-ไม่มี –

บุคลากร

พนักงานของบริษัทตามโครงสร้างการจัดการในปี 2544 ซึ่งรวมพนักงานบริษัท
แอล.พี.เอ็น.ดีเวลลอปเมนท์ จำกัด (มหาชน) และ บริษัท ลุมพินี พรอพเพอร์ตี้ มาเนจเมนท์
จำกัด ด้วยมีจำนวนทั้งสิ้นรวม 217 คน แบ่งออกเป็น

- สายงานขายเช่า ,งานตลาด จำนวน 33 คน

- สายงานวิศวกรรม จำนวน 51 คน

- สายงานบริหารอาคาร จำนวน 42 คน

- สายงานบัญชี จำนวน 41 คน

- สายงานธุรการและงานสนับสนุนอื่นๆ จำนวน 50 คน

ปี 2544 เป็นช่วงที่ธุรกิจอสังหาริมทรัพย์อยู่ในภาวะที่ยังไม่ฟื้นตัว
แต่นโยบายของบริษัทยังคงให้ความสำคัญกับการพัฒนาความรู้และเพิ่มประสิทธิภาพในการทำงานของพนักงาน
ให้โอกาสการเรียนรู้งานอย่างหลากหลายแก่พนักงานทุกสายงานโดยเฉพาะในแนวกว้าง
และสนับสนุนการหมุนเวียนงานระหว่างกัน นอกจากนี้
พนักงานทุกคนยังสามารถเข้าถึงผู้บริหารระดับต่างๆ ได้อย่างเปิดเผย ไม่มีขั้นตอนซับซ้อน

สำหรับผลตอบแทนและสวัสดิการพนักงาน แม้ธุรกิจยังอยู่ในสภาวะซบเซา
แต่บริษัทยังคงสวัสดิการต่างๆ อย่างครบถ้วน ผลตอบแทนรวมของพนักงาน 217 คนในปี 2544
เป็นจำนวนเงินทั้งสิ้น 53,359,812 บาท ซึ่งรวมเงินช่วยเหลือและผลตอบแทนจากการขายแล้ว